Budapest Főváros XIV. Kerület Zugló Önkormányzata
Alpolgármestere

Szám: 123-742/2021
Nyilvános ülésen tárgyalandó!
Napirend száma: …………….. 

Képviselő-testület
2021. december 16-i ülésére

Tisztelt Képviselő-testület!

Tárgy: 
Javaslat az Anyák az Anyákért Alapítvány támogatására
I. Előzmények

Az Anyák az Anyákért Alapítvány székhelye: 1145 Budapest, Torontál utca 35.
(a továbbiakban: Alapítvány) az előterjesztés 2. melléklete szerinti támogatási kérelmében leírta, hogy 2016. óta országosan segíti a kisgyermekeket nevelő családokat. Zuglói tevékenységük során a Zuglói Család- és Gyermekjóléti Központ munkatársaival működnek együtt. A kérelmében leírt tevékenységükhöz nagy segítség lenne, ha az Önkormányzat 500 000 Ft támogatást nyújtana, működési költségeik támogatásához, e küldetésüket 2016. óta társadalmi munkában végzik.
II. Vélemények

Jogszabályi háttér:

· Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület hatásköréből nem ruházható át: „a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása”.

· Az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III. 03.) önkormányzati rendelet (a továbbiakban: Ör.) 4. § (1) bekezdés és 18. § (1) bekezdés a) pont: a mindenkori költségvetési rendeletben meghatározott bizottság a költségvetési rendeletben biztosított pénzügyi keret terhére dönt a támogatás nyújtásáról,

· Budapest Főváros XIV. Kerület Zugló Önkormányzat 2021. évi költségvetéséről szóló 6/2021. (II. 26.) önkormányzati rendelete
Az Alapítvány Elnöke az Ör. 9. § (2) bekezdése szerinti tartalommal nyújtotta be a kérelmet, és a kérelem mellékleteként csatolta a (3) bekezdés szerint előírtakat (2. melléklet). 
Az Alapítvány a tevékenységét a 1148 Budapest, Lengyel u. 28. szám alatti önkormányzat tulajdonát képező helyiségben végzi. A Képviselő-testület a 252/2016. (IV. 21.) határozata szerint az Alapítvány évente beszámolót készít a tevékenységéről minden év március 31-ig (3. melléklet). Az Alapítvány beszámolási kötelezettségének eleget tett, amely tartalmazta, hogy rászoruló és mélyszegénységben élő családokat segítik, valamint az egyedülálló kismamákat és az otthonukat elvesztő családokat. 
Az előterjesztő 200 000 Ft támogatási összegre javasolja a támogatási szerződés megkötését.
Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Határozati javaslat

Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1. mellékletét képező határozati javaslatot.

A 1. melléklet szerinti határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű szótöbbséget igényel.

Budapest, 2021. december 6.
Szabó Rebeka 
alpolgármester
Mellékletek felsorolása: 

1. melléklet: Határozati javaslat
2. melléklet: Kérelem és mellékletei

3. melléklet: Kt. 252/2016. (IV. 21.) határozata
Az előterjesztést készítette: 
      Bondorné Gyurcsi Mária
      Polgármesteri Hivatal
 


      Humánszolgáltatási Főosztály
1. melléklet a 123-742/2021. előterjesztéshez
Budapest Főváros XIV. Kerület Zugló Önkormányzata Képviselő-testülete

…/2021. (    ) önkormányzati határozata

az Anyák az Anyákért  Alapítvány támogatásáról

Budapest Főváros XIV. Kerület Zugló Önkormányzata Képviselő-testülete úgy dönt, hogy a
1. Anyák az Anyákért Alapítvány részére a Kerekasztalok 2021. évi fel nem használt előirányzata terhére a 2022. évre 200 000 Ft támogatást nyújt működési költségeik finanszírozásához. 
2. Az Alapítvány a támogatási szerződés összegét a támogatási szerződés megkötésétől számított időponttól kezdve - 2022. június 30. napjáig terjedő időszakban használhatja fel.

3. A Képviselő-testület felkéri a Polgármestert a támogatási szerződést megkötésére.
Határidő: 2021. december 21. (Alapítvány értesítésére és a támogatási szerződés
      megkötésére)

Felelős: Szabó Rebeka alpolgármester (Humánszolgáltatási Főosztály vezetője által) 

